Barbara Cochran

**Barbara Ann Cochran** (born January 4, 1951) be former World Cup alpine ski racer den Olympic gold medalist wey komot de United States.

Dem born insyd Claremont, New Hampshire, na Cochran be de second of four siblings of de famous "Skiing Cochrans" family of Richmond, Vermont, wich na dem operate small ski area for dena backyard insyd since 1961. Ein poppie, Gordon "Mickey" Cochran, na he be longtime coach, wey dey coach youngsters of de Smuggler's Notch Ski Club, de University of Vermont Ski Team, den de U.S. Ski Team. Na de family place several generations of athletes for de U.S Ski Team top: three-time national champion sisto Marilyn, Barbara Ann, nine-time national champion bro Bob, den two-time national champion sisto Lindy. De family ein next generation dey include niece Jessica Kelley, nephews Jimmy Cochran, Roger Brown, Tim Kelley, Robby Kelley, den son, Ryan Cochran-Siegle, wey win de Silver Medal insyd Men's Super-G insyd de 2022 Olympics.

After she retire from competitions, Cochran graduate from college insyd Vermont, she marry Ron Williams, wey she publish ein book *Skiing for Women*. She eventually cam turn writer give *The Washington Post*.

Cochran now dey lives insyd ein home insyd Starksboro, dey work hard for ein own business, Golden Opportunities in Sports, Business, and Life, wich dey teach people how make dem handle de pressures of competition, work, academics, den any oda obstacles dat life go throw at you. She sanso dey work for book top wey dem go soon publish am. She sanso dey work for Cochran's Ski Area insyd Richmond, wich dey situate insyd de "back yard" of ein kiddie time home. Na dem induct Cochran into de National Ski Hall of Fame insyd 1976, later ein siblings Marilyn (1978) den Bob (2010) join am. Insyd 1979, na dem produce den distribute de Supersisters trading card set; one of de cards feature Cochran ein name den picture. Na dem sanso induct Cochran into de then-recently Vermont Sports Hall of Fame dem establish insyd 2013.

## Career highlights

* Gold medal insyd slalom for de 1972 Winter Olympics insyd Sapporo, Japan
** she win by 0.02 seconds, de smallest winning margin insyd Olympic history.
* Silver medal insyd slalom for de 1970 World Championships insyd Val Gardena, Italy
* Three World Cup victories, 18 podiums, 45 top tens
* Two-time U.S. national champion.

## World Cup results

### Season standings

: Na dem award points give top ten finishes per (spy scoring system).

### Race podiums

* 3 wins – (2 SL, 1 GS)
* 18 podiums – (11 SL, 7 GS)

World Championship results (Val Gardena, Italy) na dem include am insyd de World Cup standings insyd 1970.

## Olympic results

* From 1948 thru 1980, na Winter Olympics sanso be de World Championships give alpine skiing.

## References


## External links
Wikimedia Commons get media wey dey relate to ******.

* Barbara Cochran at FIS (alpine)
* Barbara Cochran at Olympics.com
* Barbara Cochran at Olympedia
* Barbara Cochran at de Vermont Sports Hall of Fame
* Barbara Cochran at Olympics at Sports-Reference.com (archived)
* Official website
* U.S. Ski & Snowboard Hall of Fame – Barbara A. Cochran – inducted 1976
* Vermont Sports Hall of Fame – Barbara Ann Cochran – inducted 2013
* University of Vermont Athletics Hall of Fame – Barbara Ann Cochran – skiing – inducted 1988